text: To kvæstet på motorvej
  19 oktober 2011 kl. 16.16
  To personer kom tilskade ved et færdselsuheld på motorvej E20 mellem Kolding Ø og motorvejskryds Kolding. Uheldet skete onsdag eftermiddag klokken 16.19.
  - En bilist lavede en kørefejl, fortæller vagtchefen hos Sydøstjyllands Politi til Radio VLR.
  Fire biler blev impliceret i uheldet. En person blev kørt på skadestuen på Kolding Sygehus, mens en anden bilist blev kørt på traumecentret. Ifølge politiet har personen, der blev kørt på traumecentret, ikke fået livstruende kvæstelser.
  Sydøstjyllands Politi fortæller, at uheldsstedet ved 17.40-tiden kan passeres med forsigtighed, men der er kødannelser og tæt trafik i nordgående retning.
  